[{"text_idx": "#000005", "text": "Croeso i\u2019r rhifyn diweddaraf o Fwletin Archifau a Llyfrgell Cofnod Henebion Cenedlaethol Cymru (CHCC). Gellir gweld yr eitemau archifol a\u2019r llyfrau llyfrgell ac erthyglau o gylchgronau yn ein hystafell ddarllen gyhoeddus. Gellir gweld y deunydd archifol ar Coflein hefyd yn coflein.gov.uk. Gellir dod o hyd i bob cyhoeddiad yn ein Catalog Llyfrgell ar-lein."}, {"text_idx": "#000006", "text": "Rydym ar agor i\u2019r cyhoedd ar yr adegau canlynol:Rydym ni ar agor ar Ddydd Llun, Dydd Mawrth a Dydd Iau rhwng 9:30 a 16:00, ac ar Ddydd Mercher rhwng 10:30 a 16:30."}, {"text_idx": "#000007", "text": "Fe\u2019ch cynghorir i wneud apwyntiad."}, {"text_idx": "#000008", "text": "Mae eitemau archif wedi\u2019u hychwanegu i\u2019r casgliadau canlynol yn ystod y mis diwethaf:"}, {"text_idx": "#000010", "text": "Copi\u0308au caled yw llawer o\u2019r eitemau hyn, sy\u2019n cynnwys cynlluniau ar raddfa fawr, ffotograffau ac adroddiadau, ac maent ar gael i\u2019w gweld yn ein hystafell chwilio yn Aberystwyth. Mae eitemau eraill yn rhai digidol y gellir eu gweld ar ein catalog ar-lein Coflein."}, {"text_idx": "#000011", "text": "Dyma rai o\u2019r eitemau sydd wedi\u2019u catalogio erbyn hyn ac sydd ar gael ar Coflein:"}, {"text_idx": "#000012", "text": "Mae\u2019r graffiti a baentiwyd ar dalcen adfeiliedig bwthyn o\u2019r enw Troed-y-rhiw, sef \u2018Cofiwch Dryweryn\u2019, yn annog pobl i gofio am Gwm Tryweryn ger y Bala, a foddwyd gan gronfa ddw\u0302r, Llyn Celyn, yn 1965. Adnewyddwyd ac ailbaentiwyd y graffiti ar wahanol adegau dros y blynyddoedd gan ddefnyddio\u2019r un slogan, a\u2019r tro diwethaf i hynny ddigwydd oedd yn dilyn fandaliaeth yn 2019. Mae\u2019r ffotograff cyntaf yn dangos graffiti cynharach ar y wal. Fe\u2019i tynnwyd yn oddeutu 1988 ac fe\u2019i rhoddwyd gan Cathy Evans. (Cyf.: DD2023_003). Mae\u2019r ail ffotograff yn dangos y wal yn dilyn fandaliaeth yn ddiweddar. Fe\u2019i tynnwyd ar 13 Ebrill 2019 ac fe\u2019i rhoddwyd gan Charles Green. (Cyf.: DD2023_002_13). Gallwch weld mwy yn ein cofnod safle yma: "}, {"text_idx": "#000013", "text": "Ffynnon sanctaidd ger Cegidfa yw Ffynnon y Drindod, ac fel rheol byddai pobl leol yn mynd ar bererindod iddi ar Sul y Drindod (4 Mehefin). Tynnwyd y ffotograff hwn o\u2019r ffynnon ym mis Chwefror 2023 ac fe\u2019i rhoddwyd gan David Mark Lloyd. (Cyf.: DD2023_004_02). Gallwch weld mwy yn ein cofnod safle yma: "}, {"text_idx": "#000014", "text": "Ffotograff o Gwrt Pe\u0302l-law Nelson, a dynnwyd ym mis Gorffennaf 2021 ac a roddwyd gan Iestyn Hughes. (Cyf.: DD2022_004_002). Credir iddo gael ei adeiladu gan y mudwyr Gwyddelig a ymgartrefodd yn Nelson 150 o flynyddoedd yn o\u0302l. Y cwrt pe\u0302l-law, neu be\u0302l-wal, yn Nelson yw\u2019r unig gwrt a\u0302 thair wal yn yr awyr agored sydd i\u2019w gael yn y DU. Mae\u2019n adeilad rhestredig Gradd II erbyn hyn. Gallwch weld mwy yn ein cofnod safle yma: "}, {"text_idx": "#000015", "text": "Comisiynwyd Archaeoleg y Mynyddoedd Duon/Geomatics Ltd ac ArchaeoDomus yn 2021 i gynnal arolwg ffotogrametrig o do mansard Neuadd Dewi Sant yng Nghaerdydd. Nod yr arolwg oedd cynhyrchu modelau ffotogrametrig 3D mesuredig, cywir o\u2019r to. Dyma ddelwedd fosa\u0308ig dryloyw gyfunol yn dilyn yr arolwg. (Cyf.: BMA_003_002). Gallwch weld mwy yn ein cofnod safle yma: "}, {"text_idx": "#000022", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]